paragraph_text: Huashanske slike na stijenama (kineski 龍門石窟; pinyin: Huāshān Bìhuà), poznate i kao Slike na stijenama Zuojiang Huashana, gdje Zuojiang znači zemljopisno-jezično područje rijeke Zuo (Zuojiang Zhuang (jezik), je pozamašni kompleks piktograma u sklopu Rezervata prirode Nonggang u okrugu Ningming na jugozapadu kineskoj provincije Guangxi. Slikarije su slikane nekoliko stotina godina na vapnenačkim liticama planine Hua (Huashan), na zapadnoj obali rijeke Ming, pritoke rijeke Zuo (sliv Biserne rijeke). mini|lijevo|<center>Huashanske slike iznad rijeke Mingjiang Središnje oslikane litice su široke oko 170 m i visoke su oko 40 m, te predstavljaju najveću sliku na stijenama u Kini. Slike su smještene na oko 30 do 90 m iznad površine rijeke, a sastoje se od oko 1900 likova u oko 110 skupina. Likovi su izvedeni u crvenkastom okeru sa životinjskim ljepilom i krvlju. Oni predstavljaju ljudske, ali i životinjske figure s brončanim bubnjevima, noževima, mačevima, zvonima i brodovima. Ljudske figure su visoke od oko 60 do 150 cm, ali se ističe jedna visine 3 m.